Elizabeth Graeme Fergusson

Elizabeth GRAEME FERGUSSON, aŭ Betsy GRAEME; ( – ) estis usona poetino kaj verkistino, konata pro sia verko The Dream (1768). Ŝi organizis literaturajn salonojn nomitajn "subtegmentaj vesperoj", laŭ la modelo de francaj salonoj. Inter la partoprenantoj estis Jacob Duché, Francis Hopkinson, Benjamin Rush kaj ŝia nevino Anna Young Smith. Ŝi verkis poezion kaj vastan gamon da aliaj verkoj, instruis verkadon kaj gvidis aliajn verkistinojn kiel Annis Boudinot Stockton kaj Hannah Griffitts.

Post la morto de sia fratino Jane, Elizabeth edukis kaj prizorgis sian nevinon Anna Young Smith kaj sian nepon. Ŝi ankaŭ prizorgis la infanojn de sia fratino Ann Graeme Stedman post ŝia morto.

En 1772, ŝi edziniĝis kun skoto, Hugh Henry Fergusson, kiu pasigis grandan parton de iliaj unuaj kvin jaroj de geedzeco eksterlande. Kiam li revenis al la regiono de Filadelfio en septembro 1777, Elizabeth petis al generalo George Washington doni al li permesilon por ke li revenu al ilia tereno, Graeme Park. Post rifuzo, Fergusson akceptis la proponon de William Howe, komandanto de la britaj surteraj trupoj, iĝi komisaro por patriotaj kaptitoj en Filadelfio. Li estis akuzita pri perfido kaj ekzilita el Ameriko. Elizabeth decidis resti en Pensilvanio, kaj ŝia bieno estis konfiskita pro la perfidaj agoj de ŝia edzo kaj pro ŝiaj klopodoj konvinki Washington ĉesigi la militon kaj igi la koloniojn eniri packontrakton.

Kategorio:Usonaj poetoj
Kategorio:Usonaj verkistoj